অ্যান্ডারসনের বিদায়ী ম্যাচে অভিষেকেই ৭ উইকেট অ্যাটকিনসনের

কলকাতা: কেরিয়ারের শেষ টেস্ট ম্যাচ খেলছেন কিংবদন্তি পেসার জেমস অ্যান্ডারসন (James Anderson)। তাঁর বিদায়ী টেস্টে ৭ উইকেট নিয়ে নায়ক অভিষেক করা গাস অ্যাটকিনসন (Gus Atkinson)। অ্যান্ডারসন নিলেন এক উইকেট। ইতিমধ্যেই প্রশ্ন উঠে গিয়েছে, তাহলে কি অ্যান্ডারসনের উত্তরসূরি পেয়ে গেল ইংল্যান্ড?

অ্যান্ডারসনের মতোই ডান হাতি পেসার অ্যাটকিনসন। তবে ৭০১ উইকেটের মালিক অনেক কম বয়সে অভিষেক করেছিলেন, অভিষেকেই নিয়েছিলেন পাঁচ উইকেট। ২৬ বছর বয়সে জীবনের প্রথম টেস্ট ম্যাচ খেলা অ্যাটকিনসন ৭ উইকেট নিলেন। তাঁর সুইংয়ের দাপটেই ওয়েস্ট ইন্ডিজ ১২১ রানে অল আউট হয়ে গেল। অ্যাটকিনসনের বোলিং ফিগার ১২-৫-৪৫-৭।

আরও পড়ুন: দলে বিশ্বকাপের তিনজন, বদলে গেল ওপেনিং জুটি

1️⃣ Brathwaite
2️⃣ McKenzie
3️⃣ Louis
4️⃣ Athanaze
5️⃣ Holder

Some debut from Gus Atkinson ? pic.twitter.com/FuqllmM3f3

— England Cricket (@englandcricket) July 10, 2024

প্রসঙ্গত, ১৮৮তম টেস্ট ম্যাচ খেলতে নামছেন ইংলিশদের আদরের জিমি। আগের ১৮৭ টেস্টে নিয়েছেন ৭০০ উইকেট। পেসারদের মধ্যে তিনিই প্রথম ৭০০ উইকেটের মাইলস্টোন ছুঁয়েছেন। সব মিলিয়ে মুথাইয়া মুরলীধরন (Muttiah Murlitharan) এবং শেন ওয়ার্নের (Shane Warne) পর তৃতীয় স্থানে আছেন। মুরলীর ৮০০ উইকেটের কীর্তি স্পর্শ করা অসম্ভব, তবে ওয়ার্নের ৭০৮ ছিল নাগালের মধ্যেই।

কিন্তু প্রথম ইনিংসে একটাই উইকেট পেয়েছেন অ্যান্ডারসন। ফলে দ্বিতীয় ইনিংসে সাত উইকেট নিয়ে ওয়ার্নের রেকর্ডকে স্পর্শ করা প্রায় অসম্ভব। আশা করা যায় স্পিনের জাদুকরের রেকর্ড অক্ষুণ্ণ থেকে যাবে আরও অনেক বছর।

পুলিশকে লক্ষ্য করে গুলি, আটক দুই মহিলা