ব্যাট হাতে কীর্তি ইংলিশ বোলারের যা নেই শচীনেরও!

কলকাতা: এই গ্রীষ্মেই টেস্ট ক্রিকেটে অভিষেক হয়েছে গাস অ্যাটকিনসনের (Gus Atkinson)। ইংল্যান্ডের হয়ে অভিষেক ম্যাচেই ১২ উইকেট নিয়ে নজির গড়েন তিনি। তারপর থেকে যথেষ্ট ধারাবাহিকতা দেখাচ্ছেন অ্যাটকিনসন। এবার ফের চমক দিলেন তিনি, তবে এবার বল হাতে নয়, ব্যাট হাতে। লর্ডসের মাঠে (Lords Cricket Ground) শ্রীলঙ্কার বিরুদ্ধে দ্বিতীয় দিনে সেঞ্চুরি করলেন তিনি। ক্রিকেটের মক্কায় চিরকালের জন্য খোদাই হয়ে থাকবে অ্যাটকিনসনের নাম।

লর্ডসের মাঠে টেস্ট ম্যাচে যাঁরা শতরান করেন, তাঁদের নাম খোদাই হয় বিশেষ গ্যালারিতে। ৫১টি শতরান করেছেন শচীন তেন্ডুলকর (Sachin Tendulkar), কিন্তু লর্ডসে করতে পারেননি। সেই কীর্তিই করে দেখালেন ইংল্যান্ডের পেস বোলার। অবশ্য আজকের পর তাঁকে ‘অলরাউন্ডার’ হিসেবে আখ্যা দেওয়া যেতেই পারে।

আরও পড়ুন: ডুরান্ড ফাইনালে রক্ষণই চিন্তা মোহনবাগানের

? June 2024 – Never played Test cricket

? August 2024 – Has his name on both sides of the Lord’s honours board

Gus Atkinson is some cricketer ? pic.twitter.com/XHQtynVcca

— England Cricket (@englandcricket) August 30, 2024

প্রথম দিনের শেষে ৭৪ রানে অপরাজিত ছিলেন অ্যাটকিনসন। তাঁকে সঙ্গ দিচ্ছিলেন আর এক পেসার ম্যাথিউ পটস। শুক্রবার সকালে পটস ২১ রানে আউট হয়ে গেলেও টেস্ট কেরিয়ারের প্রথম সেঞ্চুরি করে ফেলেন অ্যাটকিনসন। এই ইনিংস একেবারে ওয়ান ডে-র ঢংয়ে খেললেন তিনি। শেষ পর্যন্ত ১১৫ বলে ১১৮ রানে থামলেন ইংলিশ ক্রিকেটার। তাঁর ইনিংসে ছিল ১৪টি চার এবং চারটি ছয়।

প্রসঙ্গত, বৃহস্পতিবার টেস্ট কেরিয়ারের ৩৩তম সেঞ্চুরি করে স্যর অ্যালিস্টার কুককে স্পর্শ করেছেন জো রুট (Joe Root)। ইংল্যান্ডের হয়ে সর্বাধিক টেস্ট শতরানে এখন তাঁরা যুগ্মভাবে শীর্ষস্থানে। স্পেশ্যাল এই কীর্তি তিনি উৎসর্গ করেন এ মাসের গোড়ায় প্রয়াত গ্রাহাম থর্পের (Graham Thorpe) উদ্দেশে।